[{"text_idx": "#000004", "text": "Yr wythnos ddiwethaf (07-11/06/2021) fe wnaeth disgyblion ysgolion cynradd dros Gymru gyfan gymryd rhan yn rownd derfynol cenedlaethol Cwis Dim Clem am y tro cyntaf erioed."}, {"text_idx": "#000008", "text": "Roedd yr ymateb yn wych ar draws Cymru gyda nifer o ysgolion yn mwynhau cystadlu am y tro cyntaf. Un o\u2019r ysgolion hyn oedd Ysgol Gwaun Gynfi, Deiniolen a ddaeth i\u2019r brig yn ardal Hunaniaith \u2013 Menter Iaith Gwynedd."}, {"text_idx": "#000010", "text": "\u201cMae\u2019r criw wedi wir mwynhau cymryd rhan yn Cwis Dim Clem. Roedd hi\u2019n braf gweld y ti\u0302m yn we\u0302n o glust i glust prynhawn \u2018ma yn rhannu\u2019r profiad gyda gweddill y dosbarth. Mae hi wedi bod yn flwyddyn mor fflat i\u2019r plant felly mae\u2019n braf gweld y \u201dbuzz\u201d na\u2019n o\u0302l.\u201d"}, {"text_idx": "#000012", "text": "\u201cDyma\u2019r cyntaf i ni gynnal y cwis ym Maldwyn. Roedd pob un o\u2019r 14 ysgol Gymraeg neu Ffrwd Gymraeg yn y sir wedi cymryd rhan, 307 o ddisgyblion i gyd, am y tro cyntaf erioed eleni. Roedd hi\u2019n braf gweld pawb wedi gwirioni a dydyn nhw methu aros tan blwyddyn nesaf!\u201d"}, {"text_idx": "#000014", "text": "Bydd enillwyr y gystadleuaeth yn cael eu cyhoeddi mewn sesiwn ar lein arbennig i ddisgyblion yr 17 ysgol gyda chyflwynydd \u2018Stwnsh Sadwrn\u2019 S4C, Owain Williams."}, {"text_idx": "#000015", "text": "Bwriad cynnal Cwis Dim Clem yw rhoi\u2019r cyfle i blant ddefnyddio\u2019r Gymraeg mewn ffordd hwyliog y tu allan i\u2019r gwersi."}, {"text_idx": "#000017", "text": "\u201cRy\u2019n ni\u2019n falch iawn o fedru cynnal Cwis Dim Clem yn genedlaethol am y tro cyntaf eleni. Mae\u2019n gyfle gwych i blant gael mwynhau\u2019r iaith a theimlo cyffro cystadleuaeth mewn ffordd ysgafn fel hyn. Ry\u2019n ni\u2019n awyddus bod plant blynyddoedd 6 yn magu perthynas gadarnhaol a\u0302\u2019r Gymraeg wrth iddynt ddod i adnabod ffrindiau a chyfoedion newydd eu hysgolion uwchradd, gan roi\u2019r hyder iddynt barhau i siarad yr iaith ar iard yr \u2018ysgol fowr\u2019 fis Medi.\u201d"}, {"text_idx": "#000018", "text": "Yr ysgolion yn y rownd derfynol yw:"}, {"text_idx": "#000022", "text": "Creuwyd gan Gwe Cambrian Web Cyf"}, {"text_idx": "#000025", "text": "Created by Gwe Cambrian Web Cyf"}]